Be the first to know any news. You will get latest stories and video updates through the day. You can turn them off anytime.
© 2022 The Argus. All right reserved.
© 2022 The Argus. All right reserved.
© 2022 The Argus. All right reserved.
© 2022 The Argus. All right reserved.
Logged out successfully!
ଦେଶରେ ଗତ 24 ଘଣ୍ଟା ମଧ୍ୟରେ 1684 COVID19 ସଂକ୍ରମଣ ମାମଲା ରିପୋର୍ଟ ହୋଇଛି । ଯାହା ଆମର ମୋଟ ନିଶ୍ଚିତ ହୋଇଥିବା ମାମଲାକୁ 23,077 କୁ ବୃଦ୍ଧି କରିଛି । ସେହିପରି ସୁସ୍ଥ ହେଉଥିବା ଲୋକଙ୍କ ହାର 20.57%କୁ ବୃଦ୍ଧି ହୋଇଛି, ଦେଶର ସଂକ୍ରମିତ ଦ୍ୱିଗୁଣିତ ହାର ମଧ୍ୟ ୧୦ ଦିନକୁ ବୃଦ୍ଧି ପାଇଛି ବୋଲି ସ୍ୱାସ୍ଥ୍ୟ ମନ୍ତ୍ରଣାଳୟର ଯୁଗ୍ମ ସଚିବ ଲଭ ଅଗ୍ରୱାଲ କହିଛନ୍ତି। ଗତ 28 ଦିନ ମଧ୍ୟରେ 15 ଟି ସଂକ୍ରମିତ ଜିଲ୍ଲାରେ କୌଣସି ନୂଆ ମାମଲା ଆସିନଥିବା ବେଳେ 80 ଟି ଜିଲ୍ଲାରେ 14 ଦିନ ମଧ୍ୟରେ କୌଣସି ନୂଆ ମାମଲା ରିପୋର୍ଟ ହୋଇ ନଥିବା କୁହାଯାଇଛି।
କରୋନା ଲଢେଇ ର ସ୍ଥିତି ଜାଣିବା ପାଇଁ କେନ୍ଦ୍ର ସରକାର ପୂର୍ବରୁ ଗଠିତ 6 ଟି ଆନ୍ତଃ-ମନ୍ତ୍ରୀ ସ୍ତରୀୟ କେନ୍ଦ୍ରୀୟ ଦଳ ଗଠନ କରିଥିଲେ, ଆଜି ଗୃହ ମନ୍ତ୍ରଣାଳୟ ପକ୍ଷରୁ ଆଉ 4 ଟି ଅତିରିକ୍ତ IMCT ଟିମ ଗଠନ କରିଯାଇଛି। ପ୍ରତ୍ୟେକ ଟିମ ରେ ଅତିରିକ୍ତ ସଚିବ ସ୍ତରର ଅଧିକାରୀ ନେତୃତ୍ୱ କରିବେ। ଏହି ଟିମ ଅହମ୍ମଦାବାଦ, ସୁରଟ, ହାଇଦ୍ରାବାଦ ଏବଂ ଚେନ୍ନାଇ ଯିବେ ବୋଲି କେନ୍ଦ୍ର ଗୃହ ମନ୍ତ୍ରଣାଳୟ ଯୁଗ୍ମ ସଚିବ ପୁଣିଆ ସାଲିଲା ଶ୍ରୀବାସ୍ତବ କହିଛନ୍ତି ।
ଦେଶରେ ହଟସ୍ପଟ୍ ଜିଲ୍ଲା ମଧ୍ୟରେ ଅତି ଗୁରୁତର ଷ୍ଟେଜରେ ଗୁଜୁରାଟର ଅହମ୍ମଦାବାଦ ଏବଂ ସୁରଟ, ମହାରାଷ୍ଟ୍ର ର ଥାନେ, ହାଇଦ୍ରାବାଦ ର ତେଲେଙ୍ଗାନା ଏବଂ ତାଲିମନାଡୁ ର ଚେନ୍ନାଇ ରହିଛି। ଏହି ସ୍ଥାନ ଗୁଡିକ ଉପରେ କେନ୍ଦ୍ର ସରକାର ନଜର ରଖିଛନ୍ତି।
କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ଆଜି ସମସ୍ତ ରାଜ୍ୟ ର ସ୍ୱାସ୍ଥ୍ୟମନ୍ତ୍ରୀ, ଡାକ୍ତର, ଶିକ୍ଷା ମନ୍ତ୍ରୀ ଏବଂ ସ୍ୱାସ୍ଥ୍ୟ ସଚିବଙ୍କ ସହ ଭି ସି ମାଧ୍ୟମରେ ଆଲୋଚନା କରିଥିଲେ। ଅଧିକ ସଂଖ୍ୟକ ମାମଲା ରିପୋର୍ଟ କରୁଥିବା ଜିଲ୍ଲା, ଦ୍ରୁତ ମାମଲା ଦ୍ୱିଗୁଣିତ ହାର କିମ୍ବା ଅଧିକ ମୃତ୍ୟୁହାର ଥିବା ଜିଲ୍ଲା ଉପରେ ଧ୍ୟାନ ଦେବାକୁ ସ୍ୱାସ୍ଥ୍ୟମନ୍ତ୍ରୀ ରାଜ୍ୟ ମାନଙ୍କୁ ଅନୁରୋଧ କରିଛନ୍ତି ବୋଲି ସଚିବ କହିଛନ୍ତି।
କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ WHO ର ସମସ୍ତ ସଦସ୍ୟ ଦେଶର ସ୍ୱାସ୍ଥ୍ୟ ମନ୍ତ୍ରୀଙ୍କ ସହ ଆଲୋଚନା କରିଛନ୍ତି। ଏପର୍ଯ୍ୟନ୍ତ ଭାରତର କରୋନା ଲଢେଇ ଯାତ୍ରା କିପରି ରହିଛି ସେ ନେଇ ଅନ୍ୟ ଦେଶକୁ ଅବଗତ କରାଇଥିଲେ।
ଦେଶରେ ସ୍ବେଚ୍ଛାକୃତ ରକ୍ତଦାନକୁ ପ୍ରୋତ୍ସାହନ ଦେଇ ଅଧିକ ରକ୍ତ ସଂଗ୍ରହ କରିବାକୁ red cross society କୁ ସ୍ୱାସ୍ଥ୍ୟ ମନ୍ତ୍ରୀ କହିଛନ୍ତି। ଦାତାମାନଙ୍କୁ ସୁରକ୍ଷାର ସହ ଘରୁ ଆଣି ଛାଡିବା ପାଇଁ ସୁବିଧା କରାଯିବ ବୋଲି ସେ ପ୍ରତିଶ୍ରୁତି ଦେଇଛନ୍ତି। କରୋନାରୁ ସୁସ୍ଥ ହୋଇଥିବା ଲୋକଙ୍କୁ ମୋଟିଭେଟ କରି ରକ୍ତ, ଏବଂ ପ୍ଲାଜ଼ମା କିପରି ସଂଗ୍ରହ କରି ଅନ୍ୟ ମାନଙ୍କ ମୂଲ୍ୟବାନ ଜୀବନ ରକ୍ଷା ହେବ ସେ ଦିଗରେ ଧ୍ୱନ ଦେବାକୁ ରେଡ଼ କ୍ରସ କୁ କୁହାଯାଇଛି।
କରୋନା ଲଢେଇ ପାଇଁ ସର୍ଭିଲାନ୍ସ ସିଷ୍ଟମ ରେ ଥିବା ଟିମ ସଂକ୍ରମିତ ହୋଇଥିବା ସନ୍ଦେହରେ ସମଗ୍ର ଦେଶରେ 9 ଲକ୍ଷରୁ ଅଧିକ ଲୋକଙ୍କୁ ଅତି ନିକଟରୁ ନଜର ରଖିଛି, ଲକ୍ଷଣ ଦେଖାଯିବା ଆରମ୍ଭ କଲେ ନମୁନା ନିଆଯାଇ ଟେଷ୍ଟ କରାଯିବ ବୋଲି ଆଜିର ପ୍ରେସ ମିଟ ରେ National Centre for Disease Control, ର ନିର୍ଦେଶକ S. K. Singh କହିଛନ୍ତି ।
